CELEX: 62016TN0462
Language: et
Date: 2016-08-22 00:00:00
Title: Kohtuasi T-462/16: 22. augustil 2016 esitatud hagi – Portugal versus komisjon

24.10.2016   
            
            
               ET
            
            
               Euroopa Liidu Teataja
            
            
               C 392/43
            
         22. augustil 2016 esitatud hagi – Portugal versus komisjon
   (Kohtuasi T-462/16)
   (2016/C 392/57)
   Kohtumenetluse keel: portugali
   
      Pooled
   
   
      Hageja: Portugali Vabariik (esindajad: L. Inez Fernandes, M. Figueiredo, P. Estêvão ja J. Saraiva de Almeida)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 20. juuni 2016. aasta rakendusotsus (EL) 2016/1059, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (teatavaks tehtud 21. juunil 2016 numbri C(2016) 3753 all), osas, milles Euroopa Liit ei rahasta „puuduliku konsolideerimise“ tõttu 29 957 339,70 euro suurust summat, mis vastab Portugali Vabariigi poolt deklareeritud kuludele pindalapõhiste toetuste raames majandusaastatel 2013 ja 2014;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjendamiseks esitab hageja kolm väidet.
   
               1.
            
            
               Esimene väide, et komisjon rikkus õiguspärase ootuse põhimõtet, kui ta kiitis heaks riikliku arenguprogrammi toetusõiguste kohandamiseks vastavalt nõukogu 19. jaanuari 2009. aasta määruse (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 (ELT 2009, L 30, lk 16), artikli 41 lõikele 3, kuid keeldus hiljem lubamast rahastada toetusõiguste kohandamisel põhinevaid kulusid, mis talle oli välja pakutud.
            
         
               2.
            
            
               Teine väide, et rikutud on määruse (EÜ) nr 73/2009 artikleid 34 ja 36 ning artikli 41 lõiget 3.
            
         
               3.
            
            
               Kolmas väide, et rikutud on nõukogu 21. juuni 2005. aasta määruse (EÜ) nr 1290/2005 ühise põllumajanduspoliitika rahastamise kohta (ELT 2005, L 209, lk 1) artikli 31 lõiget 2 ja proportsionaalsuse põhimõtet.